**Proces verbal**

al dezbaterii publice a

***Metodologiei ( Regulament/Ghidul solicitantului) acordării finanţărilor nerambursabile din fondurile bugetului local al municipiului Târgu Mureş pentru proiecte culturale***

Data: 12.02.2024, ora 12:00

Locul: Sala nr. 45, Primăria Târgu Mureș

Participanți: 22 reprezentanți ai asociațiilor/fundațiilor

 2 Consilieri locali

**D-na Marina Ciugudean:** Bună ziua! În primul rând vreau să vă mulțumesc pentru participare. Ne-am întâlnit astăzi pentru a discuta aspecte legate de metodologia acordării finanţărilor nerambursabile din fondurile bugetului local al municipiului Târgu Mureş pentru proiecte culturale. Vă rog, să începem discuția, cine doreste să ia cuvântul? Rugămintea noastră este să vorbiți la microfon pentru a se auzi în sala și pentru a se înregistra.Mulțumesc!

**D-na Mana Bucur:** Bună ziua! Ceea ce vreau eu sa vă spun este că noi nu am primit fonduri ... Noi cum aveam în decembrie.

**D-na Marina Ciugudean** : Nu rețin...în fine. Concursul de proiecte se organizează o singură dată pe an, doar o singură sesiune de finanțare avem. Nu era concurs de proiecte, nu a fost concurs.

**D-na Mana Bucur** : Dar acum câțiva ani așa a fost pe semestrul 1.

**D-na Marina Ciugudean** : Niciodată n- a fost pe semestru. O singură dată pe an au fost de când am început .

**D-na Mana Bucur** : Eu n -am studiat, n- am fost eu atentă să studiez tot materialul. Bănuiesc că a apărut, dar îl voi studia. Dar mi se pare destul de stufos. Menționez că aveam, am avut cam 8 proiecte cu dumneavoastră, cu Ariadne și cu Gérard și sunt extrem de stufoase aceste materiale și mă gândesc la faptul că dumneavoastră aveți logistică. Totuși, aveți toate datele despre noi, de ce trebuie tot timpul să le reînnoim?

**D-na Marina Ciugudean** : Nu ați citit metodologia? Scrie foarte clar. Pentru cei care au mai participat nu trebuie să mai depună documentele încă o dată.

**Dl. Dorel Cozma** : Da, mă numesc Dorel Cozma, sunt vicepreședinte la Uniunea Artiștilor Plastici și am o nedumerire, și anume faptul, modul în care se atribuie aceste sume de bani la diferite organizații care produc în ghilimele cultură. Nu știu care sunt criteriile. Probabil că în materialul pe care îl prezentăm se va face o selecție. Întrebarea este cine face această selecție și în baza a ce? Pentru că actul cultural pe care îl prezentăm public în acest sens ar trebui să fie reprezentat de către organizații, de profesioniști sau cei care oferă adevărata cultură, nu la grămadă, cultură la grămadă, așa cum se întâmplă din inerție, de ani și ani de zile. Iertați -mă că vă spun acest lucru. Putem să ne uităm la toate manifestările care au loc în acest oraș și care sunt de calitate slabă, în mare, nu toate, cu excepțiile de rigoare, dar multe dintre ele sunt foarte slabe și sunt puse doar ca și umplutură.

**D-na Marina Ciugudean** : Concursul de proiecte este organizat în baza O.G. 51/1998. Proiectele sunt jurizate de către comisii formate din evaluatori externi și care sunt specialiști în cultură și consilieri locali. Și asta se întâmplă deja de câțiva ani. O să vă rog să citiți metodologia care este pusă pe site, pentru că atunci vă veți lămuri foarte clar asupra problemei și criteriile sunt prevăzute acolo. Nu știu la ce acțiuni de slabă calitate vă referiți pentru că sunt colegi aici de ai dumneavoastră, care depun de ani de zile. Sau ei se încadrează la nu e cazul tuturor. Comisia jurizează ceea ce se depune.

**Dl. Dorel Cozma** : Da, da, înseamnă că se depune prea puțin sau...

**D-na Marina Ciugudean** : Vă așteptăm să depuneți.

**Dl. Mihai Ungureanu:** Sau ca orice altceva, este și chestie de gust și gusturile dumneavoastră sunt diferite...

**Dl. Dorel Cozma** : Îmi pare rău. Nu, nu e vorba de gust, dar asta e descalificare.

**D-na Marina Ciugudean** : Microfonul, microfonul...

**Dl. Ciprian Istrate:**  Eu vorbesc destul de tare. Sunt reprezentantul Asociației pe Mureș și pe Târnave. Noi suntem cei care încercăm să promovăm tradiția, adică cultura tradițională. A face referire la modul general despre tot ceea ce se întâmplă în orașul ăsta, că nu este neaparat la anumite standarde, eu cred că nu este o abordare corectă. Dumneavoastră ați spus câteva sunt bune, câteva nu sunt bune din punctul dumneavoastră de vedere. Acuma să vedem în ce măsură sau cine poate să stabilească asta. Beneficiarul, în primul rând este publicul târgumureșean și nu știu care ar fi criteriile după care am putea noi să spunem că un eveniment este reușit sau mai puțin reușit. Aș vrea, dacă dumneavoastră puteți, să ne dați câteva exemple concrete, pentru că ar fi bine să vorbim la concret, așa, pe general. Cred că nu e ok.

**Dl. Dorel Cozma** : Da, ca să vin eu cu o listă de exemple, acuma n -am cum. Însă pot să vă spun următorul lucru. Cultura în general este promovată de către persoane, organizații care sunt pregătite din punct de vedere profesional pentru acest lucru. A te exprima din punct de vedere artistic, într-un fel sau altul este libertatea oricăruia. Însă a primi sprijin de la autorități ca să faci acest lucru în mod public, după mine, ar trebui să se facă o selecție cât se poate de riguroasă în acest sens. Eu, de ce am ridicat această problemă?... pentru că vorbesc în numele artiștilor plastici profesioniști, UAP- ul, așa cum este considerat și această organizație care, această uniune care și -a pierdut autoritatea după Revoluția din 90 și a fost marginalizată în repetate rânduri. O să vă reamintesc că suntem de utilitate publică și avem acest drept legal și obligație legală de a fi susținuți de către stat. Noi, în schimb, avem obligația de a oferi act cultural în mod gratuit publicului. Și activitatea noastră este mult îngreunată, nu ajungem la susținerea financiară deoarece în jurul nostru o serie de asociații sau organizații non- profesioniste beneficiază și absorb aceste fonduri în numele tradiții și alte chestii de genul acesta nu vreau să le desconsider, însă prea mult se bate pe tema aceasta. Și vă dau un singur exemplu este modul în care am pierdut noi competiția cu oraș cultural capitală culturală europeană, în fața altor orașe din țară, care au venit cu programe mult mai coerente și serioase, noi am venit cu aceleași vechi exemple care nici nu sunt specifice pentru orașul nostru.

**D-na Marina Ciugudean** : Ca să primiți finanțare, în primul rând trebuie să vă înscrieți, să depuneți proiecte în cadrul sesiunilor deschise de noi. În ultimii trei ani nu ați depus niciun astfel de proiect, cel puțin.

**Dl. Dorel Cozma** : Aici este o problemă care nu funcționează. La început de an, noi nu putem să știm ce fel de evenimente pot să apară. De exemplu, vă dau un exemplu anul trecut am avut, adică în 2022, o participare la o expoziție la Roma, care a intrat pe final de an. Noi nu aveam de unde să știm la început de an că vom fi invitați și s -a organizat cu Institutul Cultural Român, la Institutul Cultural Român și Maghiar din Roma. Deci, în mod absolut oficial. Dar tot demersul s- a finalizat pe final de an, când nu mai aveam unde să apelăm. Deci asta este o deficiență pe care dumneavoastră ar trebui să o reglați cumva ca să fie posibil să intervenim și în cursul anului. Astăzi nu avem de unde să știm ce se va întâmpla peste o lună, peste o lună s -ar putea să fie ceva? Poate că nu, dar cam așa stau lucrurile. Vreau să vă mulțumesc mult.

**Dl. Cristian Țăran**: Să nu monopolizăm toată discutia, dar Cristian Țăran mă numesc.... Să știți că nu aveți dreptate, pentru că dacă în acest oraș, că spuneați ca nu sunt specifice orașului, să știți ca vă înșelați. Dacă avem peste 50% populație românească și maghiară, cred că fiecare comunitate are dreptul să organizeze proiecte, proiecte care îi reprezintă, în primul rând aici eu știu că folclorul ”pute”. Vă spun că nu -i asa, Dacă sunt doritori si sunt consumatori de proiecte, ar trebui ca să avem liberul acces ca si dumneavoastră. Din ce mi- am dat eu seama...să știți că eu am citit ghidul de astăzi, eu am venit să discutăm pe ghid. Cred că trebuia să citiți ghidul si în baza ghidului să spunem ce nemulțumiri avem. Si eu pot să mă refer la câteva aspecte care nu mi se par în regulă. Din momentul în care eu ca organizație, am depus toată documentația și am făcut dovada surselor complementare de finanțare, înainte de a depune proiectul, am făcut dovadă că nu am datorii la bugetul de stat și la bugetul local, din momentul în care am trecut să zic de preselecție, mi se pare un picuț cam îngreunată situația pentru noi, să venim la semnarea contractului iarăși cu dovada surselor proprii, care oricum le facem, le dovedim la decontare, altfel nu primim....

**D-na Marina Ciugudean** : Da, se poate....

**Dl. Cristian Țăran**: De exemplu, eu, dacă am un partener care să zic în luna iunie, el încă nu poate să- mi dea banii pentru luna octombrie. Eu nu pot să vin cu dovada disponibilității.

**D-na Marina Ciugudean** : În ghid scrie că dovada contribuției proprii, existenței contribuției proprii, se face ori la semnarea contractului, ori la decont. Scrie.

**Dl. Cristian Țăran**: Știu că scrie, dar cred că am venit să mai negociem ceva astăzi...

**D-na Marina Ciugudean** : Nu mai aveți ce negocia. La început, nu trebuie să depuneți, deci când depuneți proiectul nu trebuie făcută dovada existenței acestuia. Conform legii, se cere la momentul semnării contractului sau la momentul decontului. Deci nu trebuie și când depuneți , e si scos de acolo.

**Dl. Cristian Țăran**: Ok, în regulă. ...sau să mai fac iarăși dovada că nu am datorii daca vin si demonstrez la început ca nu am datorat, mai trebuie să cer încă o data extras de la, adică certificat de la ANAF că nu am datorii la semnarea contractului, poate peste o luna dupa ce se afiseaza rezultatele finale.

**D-na Marina Ciugudean** : Dar poate este mai mult. Până acum a fost puțin mai mult de o lună de la de la depunerea contractului, de aceea vi s a solicitat încă un nou certificat fiscal. Momentan, de la ANAF se cere doar la semnarea contractului. Altcineva...

**D-na Cristina Manoilă :**  Buna ziua! Cristina Manoilă, Asociația Mercur Creativ. Referitor la prima parte a discuției, aș vrea să vă spun că există în ghid, începând de anul trecut, dacă nu mă înșel, un capitol de arte vizuale pictură, sculptură, grafică, fotografie, film, artă stradală. Aceste proiecte nu sunt la grămadă cu proiectele pentru festivaluri, alte expoziții, de artă digitală, aniversări, comemorări și așa mai departe. S-a făcut o defalcare între toate acestea. Eu, citind ghidul, le -am văzut astfel încât toți, indiferent la ce capitol vrem să aplicăm, să avem șanse dacă scriem proiecte mai bune sau mai puțin bune. Cât privește calendarul evenimentelor, da, toți ne confruntăm cu asta, dar în general, în ianuarie, maximum februarie în calitate de organizatori de evenimente mai bune sau mai proaste, ne facem un calendar pentru anul care urmează. Și expozițiile internaționale cu siguranță sunt anunțate din timp, nu apar de pe o zi pe alta. Sunt convinsă de lucrul acesta. Voiam doar să vă spun că dacă veți citi ghidul, veți vedea că toate aceste lucruri, începând din ultimii ani, de când, în calitate de organizatori, noi toți aici, mai negociem la câte o întâlnire, am reușit să le să le punem la punct. Eu, legat de ghid, aș avea doar o mențiune de făcut. Sunt câteva greșeli materiale în ghid care ne ar putea încurca oarecum la elaborarea proiectului și o să- i rog pe cei care îl întocmesc, am și vorbit cu doamna Ciugudean să aibă grijă, dau un singur exemplu aici, nu le voi lua pe toate...sunt vreo 7 sau 8, de exemplu, la punctul 20 zice așa ”Constatarea de către autoritatea finanțatoare a încălcării cu rea credință a obligațiilor prevăzute la punctele 20 și 21....” și noi suntem tocmai la punctul 20, cu consecința nerespectării regulilor de la punctul 17, literele b și d. și punctul 17 nu are nicio literă în componență, atrage sancțiuni și așa mai departe. Și de acest tip greșeli, probabil prin adăugarea sau scoaterea unor paragrafe, s- a dat peste cap numărătoarea, deci greșeli de acest tip mai sunt câteva, dar am să le predau așa cum le -am conspect și sunt sigură că vor fi corectate. Mulțumesc .

**D-na Marina Ciugudean** : Noi! Mulțumim! Altcineva.

**D-na Cristina Ciulei:** Bună ziua! Cristina Ciulei, de la Asociația Teatru 3G. Aș avea în primul rând o întrebare. Am observat că în ghid domeniile sunt un pic diferite de cele din referatul de aprobare, și anume în ghid, festivalurile sunt separate de artele spectacolului, dar în referat sunt la un loc și aș vrea să știu care este formula de fapt.

**D-na Marina Ciugudean** : Cea din ghid, dar nu știu unde în referat ați văzut asta?

**Dl. Mihai Ungureanu:** Pagina 6 la ghid am găsit- o.

**D-na Marina Ciugudean** : La ghid am gasit-o, da. Sumele vor fi stabilite, bugetul local a fost aprobat, asta am...

**Dl. Horia Grigoraș:** În referat, în prima pagină.

**D-na Marina Ciugudean** : În referat, în prima pagină...

**D-na Cristina Ciulei:** Scrie artele spectacolului....

**D-na Marina Ciugudean: ...**inclusiv festivaluri. Da, este corect în ghid, este corect în ghid.

**D-na Cristina Ciulei:** Deci sunt separate?

**D-na Marina Ciugudean:** Sunt separate.

**D-na Cristina Ciulei:** Bine. Aș mai vrea să mai ridic problema asupra punctajului de la contribuția proprie care.

**D-na Marina Ciugudean:** Nu este operată, scrie în referat și în ghid nu este operat.

**D-na Cristina Ciulei:** Da, numai că, așa cum s -a discutat și anul trecut, pentru unele asociații este dezavantajos acest punctaj, pentru că atunci când vorbim de artele spectacolului, care au un caracter comercial mai scăzut decât festivalurile, este foarte greu să atragi un procent atât de mare astfel încât să ai punctaj maxim.

**D-na Marina Ciugudean:** Ceea ce aveți acuma în ghid este ceea ce s- a făcut în urma negocierii de anul trecut cu 3, 3, 4, deci pentru contribuție proprie între 11 și 20% 3 puncte, între 21- 30% 3 puncte și peste 30%, 4 puncte. A fost modificat anul trecut prin amendament, conform dorinței ONG- urilor. Acuma propunem, pentru că cele cele trei doar însumate fac 10, propunem un alt punctaj 3, 5, 10. Deci și acel 3, 3, 4 este făcut, deci mai puțin de atât., ce...

**D-na Cristina Ciulei:** Da, nu înțeleg de ce neapărat este necesar să se puncteze în funcție de contribuția proprie, adică la AFCN, la Ministerul Culturii nu există chestia asta, există doar acel minim de 10% pe care trebuie să îi atragi. Adică, din punctul meu de vedere, poate sunt proiecte care sunt mai bine scrise, dar nu pot atrage o contribuție proprie foarte mare și să fie depunctate în favoarea altor proiecte care poate nu sunt atât de bune, dar care au contribuție proprie mai mare.

**D-na Marina Ciugudean:** Fiecare finanțator are dreptul să și stabilească criteriile de punctaj.

**Dl. Tamasi Zsolt:**  Referitor la această întrebare, sunt Tamasi Zsolt, consilier local . Deci, acolo unde este defalcată contribuția proprie și tot restul aspectelor care sunt punctate...deci, dacă un proiect nu este scris bine, atunci nu primește punctaj maxim la relevanță, la excelență, la caracter inovator, sau toate acestea pentru că ceea ce este la contribuție proprie se poate pierde maxim șapte puncte, dar, dacă nu este relevant sau nu este de excelență, acolo se poate pierde peste 20 de puncte. Deci nu e o problemă de acest gen și dacă nu există contribuția minimă, atunci proiectul nici nu intră în concurs. Dacă a intrat, atunci este evaluat și am evaluat și anul trecut și înainte aici astfel de proiecte. Deci, dacă un proiect nu este relevant și nu este bine scris, dar are contribuție proprie mare, oricum nu intră, deci nu are cum să primească finanțare sau finanțare mare.

**D-na Cristina Ciulei:** Aș mai avea o întrebare, este legată de buget. Noi anul acesta ne- am confruntat cu o situație. Știm că bugetul nu se poate schimba după semnarea contractului, însă există anumite fluctuații de piață din momentul în care tu depui proiectul și până începi să îl faci și ni s -ar părea normal să existe măcar o marjă între 5 și 10% să poți muta acei bani de pe o categorie pe alta. Adică, dacă nu am consumat toți banii pe producție, să pot să- i mut pe PR sau altceva. Adică așa cum este și la FCN și la Ministerul Culturii, pentru că în domeniul artelor este foarte greu să ajungi la suma fixă. Ai 7.000 de lei pe producție și trebuie să- i cheltuiești pe toți. Și în domeniul festivalurilor, adică ar trebui să existe o marjă în care acei bani să poată fi mutați de pe o categorie pe alta.

**Dl. Tamasi Zsolt:**  Vă referiți la punctul 31 din ghid, unde scrie că rămâne ferm pe toată durata de îndeplinire a contractului, bugetul și aici....Atunci încă o dată. Deci la articolul 31 este acel text că rămâne ferm pe toată durata de împlinire a contractului. Și aici doriți o modificare? Deci la articolul 31?

**D-na Marina Ciugudean:** Nu,dorește ca la decontare să permitem 10%, dar Direcția economică nu este de acord cu asta. Direcția economică a noastră.

**Dl. Tamasi Zsolt:**  Dacă propunerea vine, e dezbatere și atunci putem să propunem să vedem dacă Direcția economică acceptă. Dar asta vroiam să știu că vă referiți la acest punct, că rămâne ferm pe tot parcursul proiectului și aici, dacă se poate modifica împreună cu Direcția economică, să fie o marjă de cât la sută propuneți...?

**Dl. Cristian Țăran**: Nu mi se pare normal să se modifice bugetul odată ce a fost punctat, la jurizare .

**Dl. Mihai Ungureanu:** Rămâne marcajul sumei totale. Să pot să pun 100 de lei în stânga- dreapta în cazul în care ai nevoie.

**Dl. Cristian Țăran** : Nu mi se pare normal, adică eu particip cu nota în concurs. Să zic, poate am implementat bugetul și zic bine și o duc până la capăt, de fapt asta înseamnă un proiect, adică să stabilești un buget și să îl respecți. Tu când faci bugetul si faci proiectul deja tu iți imaginezi cam tot ce se întâmplă. Într -adevăr, iți asumi un risc, dar riscul ni -l asumăm fiecare.

**Dl. Tamasi Zsolt:**  Dacă am înțeles bine, atunci problema este următoarea că s- ar putea că se modifică prețul la ceva. Și atunci, dacă era o sumă, nu știu de 10 mii de lei pentru materia cu care se lucrează acolo, eventual să se poate adăuga o sumă care se scoate din salarizare sau nu știu ce.

**Dl. Mihai Ungureanu:** Exact asta este că noi am mai discutat- o. Exact asta e discuția și e discuția să fie o marjă mică, bineînțeles, să nu afecteze calitatea generală a proiectului, adică un 5- 10% , 10% cred că e rezonabil, mai ales că proiectele sunt ok. Concurs de proiecte în primăvară, careva proiect se implementează, să zicem în iunie, altul se implementează în noiembrie, până în noiembrie riscurile mult mai mari decât până în iunie și noi le evaluăm deodată.

**Dl. Horia Grigoraș:**  Mă scuzați, sunt Horia Grigoraș de la Asociația Facem. Noi avem un festival care se desfășoară în septembrie. Noi când depunem proiectul, cerem niște oferte de preț, dar piața este destul de fluctuantă și prețurile cresc până septembrie. Noi cerem ofertă de preț la scenotehnică, sonorizare, scena, etc. , când cerem oferta, să zicem 30.000 de lei, în septembrie crește prețul cu 2.000, ne anunță furnizorul. Și pentru că asta e piața și suntem într-o economie cu o inflație destul de mare și cu o piață destul de volatilă și prețurile se schimbă și de aia ar fi foarte bine să fie acest procentaj cu care să putem muta dintr-o parte în alta, pentru că chiar am avut această problemă și anul trecut, și în 2022. Da, e o problemă reală.

**D-na Cristina Manoilă:**  Aș completa tot aici.

Mulțumesc. E posibil ca, de exemplu, în cazul lor să invite o trupă care cere în riderul tehnic nu știu, o consolă în plus, aceea clar va mări poate cu foarte puțin 4 - 5% prețul general. Și atunci poate că cei 5- 10% fluctuație să să ne ajute să reușim să echilibrăm astfel încât să nu fim, mă rog,cu probleme.

**D-na Marina Ciugudean** : Voi transmite această solicitare Direcției Economice și, în măsura în care ei vor fi de acord, o introducem în metodologie. Eu aș vrea să vă mai spun că față de materialul pe care l -ați citit pe site, în 31 ianuarie a apărut o modificare legislativă nouă, care trebuie introdusă și spune așa, la cheltuielile , categoria de cheltuieli eligibile, care trebuie să corespundă cumulativ mai multor criterii și la primul dintre ele se spune ca, cheltuielile trebuie să fie efectuate între data semnării contractului cu autoritatea finanțatoare și data finalizării ultimei activități specifice din perioada de implementare a proiectului. Dacă v- ați uitat la definiții în ghid, acțiunea specifică este ultima acțiune adresată publicului. Da, deci nu se vor mai permite la decont facturi care sunt emise după data încheierii ultimei activități adresate publicului. Dacă e ultima zi de spectacol, atunci trebuie să fie data facturii cel târziu.

**Dl. Mihai Ungureanu:** Asta este o problemă. Dacă o cazare....

**D-na Marina Ciugudean** : Nu am ce să- i fac. Deci, este lege.

**D-na Cristina Manoilă:**  Și plata se face tot până în ....

**D-na Marina Ciugudean** : Nu, plata. Plata se poate face în termenul celor 30 de zile. Factura să fie emisă în ultima zi. Da, în ultima zi cu activitate adresată publicului.

**D-na Cristina Ciulei:** Știu că este o problemă pe care am ridicat- o și anul trecut și aș vrea să o ridic și anul acesta. Dorința de a exista categorii, evaluatori pe fiecare categorie și să existe profesioniști în domeniu care să evalueze acele proiecte culturale.

**D-na Marina Ciugudean** : Au fost anul trecut, pe site au fost publicate lista evaluatorilor, au fost exact ceea ce ați cerut dumneavoastră pe fiecare domeniu. Dacă vă uitați și în acest moment pe site, la centralizatoare depuse după soluționarea contestațiilor, veți vedea numele evaluatorilor. Au fost exact cum ați cerut dumneavoastră data trecută.

**D-na Cristina Ciulei:** Și legat și de rapoartele de evaluare, cred că ar fi foarte bine dacă aceste rapoarte de evaluare ar putea să fie trimise pe mail, așa cum se întâmplă la cam toate instituțiile finanțatoare, ca oamenii să le aibă și să se poată uita la ele...

**D-na Marina Ciugudean** : Depuneți solicitare și vi se vor, vă vor fi puse la dispoziție pe mail.

**D-na Cristina Ciulei:** Pe mail?

**D-na Marina Ciugudean** : Și pe mail, dar pentru asta trebuie să depuneți solicitare în acest sens, că din oficiu nu se trimit.

**D-na Cristina Ciulei:** Da, nu mă refeream din oficiu, doar că auzisem că au fost persoane care au cerut rapoarte de evaluare și nu au fost trimise pe mail, ci au fost chemați aici la primărie.

**D-na Marina Ciugudean** : Da, să le consulte. Putem să ne gândim la modificarea acesteia și să -l primească pe mail.

**Dl. Tamasi Zsolt:**  La care articol este să notez.

 **D-na Marina Ciugudean** : Nu scrie.

**Dl. Horia Grigoraș:**  Mai vreau să adaug și eu. Da, anul trecut am cerut si noi rapoartele și a trebuit sa venim sa le consultăm, ar fi mai bine, adică am stat undeva la o oră jumate să mă uit, să îmi notez tot ce ăsta ar fi mai bine dacă se poate trimite pe mail. Ce ar mai vrea să adaug? Mi se pare ca și o notă pozitivă, foarte bine faptul că s -a schimbat avansul și că se va da avans de 85%. Asta mi se pare un lucru super, super super bun. Și la fel faptul că se dă un pic mai repede drumul la concursul de proiecte, cum ziceați, eu cumva vreau sa îl contrazic pe domnul, pe noi ne ajută să știm mai din timp, dacă luăm finanțare sau nu, ca să căutăm și alte surse de finanțare sau nu. Adică cumva e bine sa fie dat drumul la concurs din ce în ce mai mai repede. Ce aș mai vrea să sublinieze este și faptul , probabil că anul ăsta nu se poate, dar pe viitor să existe grile diferite pe categoriile de.... Cred că acesta ar fi un lucru foarte bun.

**Dl. Mihai Ungureanu:** Și evaluatorii sa fie diferiți.

**D-na Marina Ciugudean** : Sunt diferiți.

**Dl. Horia Grigoraș:**  Si legat de anul trecut am vazut în ghid că se schimbă ceva si cumva aș vrea să subliniez si faptul dacă rămân sume necheltuite la categorii să poată să fie repartizate la proiectele respinse. Atâta. Multumesc.

**Dl. Mihai Ungureanu:** Mihai Ungureanu, Asociația Culturală Zilele Jocurilor . Și eu vreau să salut modificările despre care a zis Horia mai devreme. Cu avansul 85 % , e foarte mare lucru și faptul că se întâmplă mai repede și că banii se redistribuie, că anul trecut s-au pierdut niște bani de la concursul de proiecte și au rămas anumite proiecte bune în afară din cauza... Bun, acuma bineînțeles că am fi curioși să știm și sumele pe categorii pe care încă nu le avem.

**D-na Marina Ciugudean** : Bugetul a fost aprobat doar joia trecută. Urmează sumele în plen, când se aprobă.

**Dl. Mihai Ungureanu:** Sperăm să fie luat în considerare, sau nu știu... bănuiesc că împărțiți banii în funcție de câtă cerere a fost anul trecut pe categorii, bănuiesc. Așa ar fi ok.

 **D-na Marina Ciugudean** : Da.

 **Dl. Mihai Ungureanu:** Ok, ce mai vrem să adăugăm dacă s- ar putea, clar nu se mai poate anul ăsta, pe viitor, dacă s -ar putea să depunem proiectul printr- un formular online.

**D-na Marina Ciugudean** : Se lucrează la asta.

**Dl. Mihai Ungureanu:** Ok, multe sunt discuții care au mai fost și anii trecuți, deci și de asta ne bucurăm că unele se implementează și suntem tot așa de acord de modificarea punctajului pe contribuția proprie la fel, nu suntem de acord, deși pe noi personal ne avantajează punctajul la contribuția proprie, dar considerăm că nu e cel mai bun lucru. Cred că asta sunt principalele...

**D-na Marina Ciugudean** : Altcineva.

**Dl. Eliodor Moldovan:** Semnatura electronică, la modul concret, trebuie pusă pe fiecare pagină, sau la final?

**D-na Marina Ciugudean** : Da, este o modificare majoră față de anul trecut. E necesară semnătura electronică și da, trebuie pusă pe fiecare pagină.

**Dl. Eliodor Moldovan:** De ce oare? De ce ați considerat că e necesară?

**D-na Marina Ciugudean** : Scrie și în metodologie ca să îndeplinească condițiile de semnătură într -un act juridic, conform legii, este necesară semnătura electronică, altfel nu întrunește condițiile necesare pentru asta.

**Dl. Eliodor Moldovan:** Asta era de fapt, întrebarea cumva e o aplicație, e un act juridic, adică e sau contractul final e un act juridic?

**D-na Marina Ciugudean** : Și aplicația are valoare. Declarațiile din aplicație au valoare.

**Dl. Eliodor Moldovan**: Întreb pentru că în general, în orice aplicație nu se cere chestia asta și de la AFCN la alte primării, CJ Mureș și mai departe.

**D-na Marina Ciugudean** : Alte primării din țară cer această semnătură electronică.

**Dl. Eliodor Moldovan**: A, da, au introdus -o?

**D-na Marina Ciugudean** : Ne-am consultat noi cu colegii, mai discutăm.

**Dl. Eliodor Moldovan**: Cine? Oare cine?

**D-na Marina Ciugudean** : Sibiul, Brasovul.

**Dl. Eliodor Moldovan**: Sibiu, da?

**D-na Marina Ciugudean** : Cer semnătura electronică și pe cererea de finanțare, neapărat trebuie. Bun. Dacă faceți scanarea unui...

**Dl. Eliodor Moldovan**: Și practic, semnătura olografă va fi înlocuită cu o semnătură electronică. Sau cum? Concret, cum e?

**D-na Marina Ciugudean** : Da, da. Trebuie să vă faceți semnătura electronică.

**Dl. Eliodor Moldovan**: Asta am înțeles, dar ștampilăm cu ștampila asociației, scriem conform cu originalul și punem și semnătura electronica?

**D-na Marina Ciugudean** : A, nu. Deci, dacă aveți copii. Pe cererea de finanțare, puneți semnătura electronică pe declarații, puneți semnătura electronică. Acuma că ați făcut o copie a unui nu știu ce contract de sponsorizare, zic, acolo scrieți normal, conform cu originalul. Oricum, documentul acela trebuie să existe și în original, undeva la dumneavoastră.

**Dl. Eliodor Moldovan**: Legat de povestea cu certificatul de la ANAF. Știu că e formulat în regulament, e formulat ceva de genul că să ai certificatul valabil pe luna în care depui și dacă depui pe 3 trebuie să îl ai din luna respectivă sau ar trebui reformulat în ultimele 30 de zile valabilitate , sau...

**D-na Marina Ciugudean** : Certificatul fiscal are valabilitate, emis de ANAF, este valabil 30 de zile din momentul eliberării. Dumneavoastră trebuie să îl depuneți pentru luna în care depuneți solicitarea. Și răspunzându- i colegului, i- am răspuns și așa, când ajunge la semnarea contractului, să vi- l mai cerem o dată este pentru că ați putea să, teoretic, nu zic, s- ar putea să ajungeți să aveți datorii.

**Dl. Eliodor Moldovan**: Asta înțeleg. Dar, dacă depunem aplicația, să spunem în 4 iunie îmi trebuie din luna iunie eliberat certificatul sau din ultimele 30 de zile eliberează.

**D-na Marina Ciugudean** : Nu ajunge și în mai, doar să fie în cele 30 de zile de valabilitate.

**Dl. Tamasi Zsolt:**  Deci la articolul 67 scrie așa ,,,,

**Dl. Eliodor Moldovan**: Vă spun, pentru că în regulament e formulat altfel, că trebuie din luna în care faci...

**D-na Marina Ciugudean** : ...pentru luna în care este făcută solicitarea.

**Dl. Tamasi Zsolt:** În ghid, la articolul 67 scrie așa ” va prezenta certificatul de atestare fiscală eliberat de ANAF, în paranteză, valabil”, atât.

**D-na Marina Ciugudean** : Deci, valabil scrie.

 **Dl. Tamasi Zsolt:** Articolul 67, să consultați vă rog.

**Dl. Eliodor Moldovan**: Ce înseamnă acord de principiu cu artiștii? E foarte bine că ați introdus- o, dar la modul concret, oarecum, ce trebuie să livrăm? Livrabilul ce e?

**D-na Marina Ciugudean** :La ce vă referiți?

**Dl. Eliodor Moldovan**: Acordul cu artiștii care sunt într-un proiect sau acordul de spațiu acord.

**D-na Marina Ciugudean** : Deci, odată dovada deținerii spațiului. Că măcar s- a făcut o solicitare și că, în principiu, sunt de acord să , este liber spațiu puteți să îl aveți în momentul în care vă organizați manifestarea. La fel, acordul de principiu al artistului și este introdus, de ce? E criteriu de punctaj excelența artistică. Dacă spune cineva că îl aduce pe Plácido Domingo ea trebuie, vă dați seama...

**Dl. Eliodor Moldovan**: E foarte bine. Dar, trebuie un contract sau e suficient un mail, de exemplu, cum...

**D-na Marina Ciugudean** : Ajunge și un mail sau pur și simplu ajunge mailul în această fază, pentru că nu e corect să zici că- l aduci pe Placido Domingo și- l aduci pe......, că el nu mai poate veni, că s -a răzgândit și vine Ionică Minune, nu?

**Dl. Mihai Ungureanu:** Ce am uitat. Dacă se poate din partea finanțatorului un calendar , adică sa fie un termen de evaluare a proiectelor, a decontului, după ce depunem decontul, pentru că noi am avut proiectul în octombrie, am depus în noiembrie decontul, am ajuns la timp, am trecut prin toată procedura, dar suntem în 12 februarie și încă nu avem jumătate din banii din finanțare. Se rezolvă parțial cu 85% avans. Deci nu zic nu, da tot avem un calendar foarte lung. Noi am plătit tot în noiembrie, practic tot vom plăti până în ultima zi, adică vom avea facturile în ultima zi. Ne adaptăm la chestia asta. Da, e foarte, foarte mare, noi facem dovada, contribuție proprie, dar cumva primăria nu a făcut dovada contribuției proprii.

**D-na Marina Ciugudean** : Problema dispare cu acel 85%.

**Dl. Mihai Ungureanu:** Întrebare. Factura este obligatorie? Noi am făcut factură. La primărie funcționează cu factură, la Consiliul Județean funcționează fără factură și în alte părți, la unii cu factura, la unii fără factură.

**D-na Marina Ciugudean** : La noi cu factură, dar rămânem cu factura. Și legea este puțin așa ți atunci? Dar RO-e factura. Altceva.

**Dl. Țăran Cristian:**  Se spune că un solicitant poate să depună maxim un proiect într- un an de zile. Se referă indiferent, se referă la domeniul de activitate sau indiferent de proiect.

**D-na Marina Ciugudean** : indiferent.

 **Dl. Țăran Cristian:**  Și altă întrebare . Dacă se va pune un plafon . În ghid scrie că un aplicant poate solicita, dar nu mai mult de o treime din tot bugetul. De exemplu, la festivaluri vine cineva si pune un proiect foarte bun. El a luat o treime din tot bugetul și ceilalți mai așteaptă.

**D-na Marina Ciugudean** : Va fi plafon și anul ăsta, e cerut de lege, Deci va fi plafon și anul acesta, doar că încă nu este trecut, pentru că nu aveam buget aprobat și probabil vor fi aceleași plafoane de anul trecut. Mă gândesc. Bugetul total două milioane 750.000 de lei total pe proiecte culturale. Fără restanțe. Tot atât a fost și anul trecut, doar că nu s- a dat tot din cauza sumelor rămase nerepartizate.

**D-na Cristina Manoilă:**  În continuarea celor spuse de domnul Țăran, aș mai zice așa că la punctul 19, în ghid scrie așa ”Solicitantul are obligația de a menționa în cererea de finanțare datele de identificare ale fiecărui proiect cultural pentru care a depus cereri de finanțare în cadrul unei sesiuni, după caz, unui program de finanțare la aceeași autoritate finanțatoare, evidențiind diferențele specifice.”

**D-na Marina Ciugudean** : Este citat exact din lege , l- am pus acolo, dar noi, Consiliul Local, limitează la unu singur.

**D-na Cristina Manoilă:**  Aia e ideea, Consiliul Local limiteaza la unu singur, practic nu are obiect, cumva, da?

**D-na Marina Ciugudean:** Da**.**

**D-na Cristina Manoilă:**  Ok, multumesc.

**D-na Marina Ciugudean**: Vă mulțumesc foarte mult pentru participare. Orice alte probleme știți unde ne găsiți. Și colega mea și eu vă răspundem din suflet, vă ajutăm, dăm consiliere atunci când scrieți proiectele.

**Dl. Horia Grigoras:** Mai am o întrebare, care va fi calendarul aproximativ, se va vota în Consiliul Local la sfârșitul lunii și după aia și undeva prin martie se va da drumul la concurs?

**D-na Marina Ciugudean** : Da, si cu termen de depunere aprilie. Că trebuie să stea 30 de zile.

**Dl. Horia Grigoras:** Prin mai aflăm rezultatul.

**D-na Marina Ciugudean** : La sfârșit de mai.

**Dl. Eliodor Moldovan**: Nu stiu dacă mi-a scapat mie, dar care este data până la care poți sa faci eveniment?

**D-na Marina Ciugudean** : Nu am restricționat încă acest aspect.

**Dl. Eliodor Moldovan**: Pâna la 31 decembrie?

 **D-na Marina Ciugudean**: Da. Există primării care acceptă evenimente care se desfășoară doar până la jumătatea lui noiembrie ca să intre, să nu depășească, să nu intre cu acele restanțe, cum e în anul următor. Dar noi încă nu am făcut așa ceva.

Vă mulțumesc foarte mult pentru participare!